Document ID: /roh_data/filtered/fineweb-2-filterrobots_roh.jsonl.gz/18285

L'institut per la perscrutaziun da la naiv e lavinas a Tavau ha elavurà las datas da l'Uffizi da chatscha e pestga dal Grischun nua che tut las selvaschinas sajettadas tranter ils onns 1991 e 2013 èn registradas. Ord da las datas resulta ch’ils animals sa chattan radund 100 meters pli aut che avant.
Il pli marcant è quai tar il capricorn cun radund 135 meters pli aut, tar il chamutsch cun in pli da 95 meters e tar il tschierv cun 80 meters pli aut. Tar il chavriel n’è la midada betg da registrar perquai ch’el è collià pli stretg cun ses abitadi, il guaud, scrivan ils experts.
RR novitads 14:00